एयरपोर्टबाट होटलको दुरी ४, ५ कि.मी मात्र टाढा रैछ र हामी होटल पुग्दा दिनको साढे १२ जति बजेको थियो । हामीले दुवईको देरा भन्ने ठाँउमा होटल बुक गरेका थियौं । होटलमा भारी विसाएर वरिपरि नियाल्दा यस्तो लाग्थ्यो हामी काठमाण्डौं सुन्धाराको कुनै होटलमा छौं । अर्थात देरा हामीलाई हाम्रै सुन्धारा लाग्यो । साथीभाईहरुले कहाँ बस्नु भएको छ भनेर सोध्दा हाम्रो पहिलो जवाफ सुन्धारामा भन्ने हुन्थ्यो, त्यसपछि मात्र दैरा ।
